Editointi tarkoittaa kuvan, videon tai audion muokkaamista. Tämä voi tarkoittaa mm. leikkaamista, erilaisten tehosteiden tai siirtymien lisäämistä, tallentamista uudessa formaatissa tai jotain muuta vastaava operaatiota, joka tuottaa jollain tavalla muokatun version alkuperäisestä kohteesta. Usein näille operaatioille on myös tarkemmat nimet, mutta editointi on yleisnimikkeenä erittäin käytetty.
Editointiin sopivia ohjelmia on erilaisia eri käyttötarkoituksiin. Video-editointiin suosittuja ohjelmia ovat mm. Adobe Premiere (Pro/Elements), Pinnacle Studio, Windows Movie Maker, Virtualdub, Ulead Video Studio ja Sony Vegas. Audio-editointiin mm. Goldwave, Audacity, Sound Forge ja Adobe Audition. Kuvien editointiin suosittuja ohjelmia ovat mm. Adobe Photoshop (CS/Elements), GIMP, Paint.NET ja Paint Shop Pro Photo.